|  |
| --- |
| Številka: 007-368/2019/13 |
| Ljubljana, 13. 1. 2020 |
| EVA: 2019-2330-0108 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ZADEVA: Uredba o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 – predlog za obravnavo** | | | | | | | | | | | | | | | |
| **1. Predlog sklepov vlade:** | | | | | | | | | | | | | | | |
| Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na ... seji … sprejela naslednji sklep:  Vlada Republike Slovenije je izdala Uredbo o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije.  Stojan Tramte  GENERALNI SEKRETAR  Priloga:  – Predlog Uredbe o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020.  Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | |
| /. | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | |
| – dr. Darja Majkovič, generalna direktorica Direktorata za kmetijstvo,  – mag. Andreja Komel, vodja Sektorja za strukturno politiko in razvoj podeželja,  – mag. Marija Žamut, vodja Oddelka za naložbene ukrepe EU in generacijsko prenovo. | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | |
| /. | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | |
| /. | | | | | | | | | | | | | | | |
| **5. Kratek povzetek gradiva:** | | | | | | | | | | | | | | | |
| Uredba o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 66/18 in 50/19) se spreminja zaradi dodanih finančnih sredstev za izvedbo podukrepa, odobrenih s spremembo PRP 2014–2020, potrjeno 18. septembra 2019, druge spremembe pa so pripravljene z namenom natančnejše opredelitve veljavnih določb in zaradi prehoda na izključno elektronski zahtevek za izplačilo sredstev. | | | | | | | | | | | | | | | |
| **6. Presoja posledic za:** | | | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | | | | DA | |
| b) | usklajenost slovenskega pravnega reda s pravnim redom Evropske unije | | | | | | | | | | | | | DA | |
| c) | administrativne posledice | | | | | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | | | | | NE | |
| e) | socialno področje | | | | | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | NE | |
| **7.a Predstavitev ocene finančnih posledic nad 40.000 EUR:**  **Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020.**  Republika Slovenija bo v obdobju izvajanja PRP 2014–2020 za podukrep Pomoč za zagon dejavnosti za mlade kmete namenila 63.650.000 EUR javnih sredstev. Delež sofinanciranja EU znaša 80 %, delež financiranja iz državnega proračuna pa 20 %. V prvih štirih javnih razpisih je bilo skupaj odobrenih 43.590.600 EUR javnih sredstev, izplačanih pa 30.208.556 EUR. V okviru petega javnega razpisa je bilo razpisanih 15.000.000 EUR, zaprošenih pa za 5.819.400 EUR. Na podukrepu je še 14.240.000 EUR razpoložljivih sredstev.  Sredstva za posamezno leto se zagotavljajo na proračunskih postavkah 140021 Program razvoja podeželja – 14–20 – sredstva EU in Program razvoja podeželja – 14–20 – slovenska udeležba, kot je v nadaljevanju razvidno iz preglednice »Ocena finančnih posledic«. | | | | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | | | |
|  | | | | Tekoče leto (t) | | | t + 1 | t + 2 | | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | | |  | | |  |  | | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | | |  | | |  |  | | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | | |  | | |  |  | | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | | |  | | |  |  | | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | | |  |  | | | | |  | | |
| **II. Finančne posledice za državni proračun** | | | | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | | | Znesek za tekoče leto (2020) | | | | | Znesek za t + 1 | |
| Ministrstvo za kmetijstvo, gozdarstvo in prehrano | | | 2330-15-0018 M06 Razvoj kmetij in podjetij | | 140021 Program razvoja podeželja – 14 – 20 – sredstva EU | | | | 13.860.346,00 | | | | | 2.720.000,00 | |
| Ministrstvo za kmetijstvo, gozdarstvo in prehrano | | | 2330-15-0018 M06 Razvoj kmetij in podjetij | | 140022 Program razvoja podeželja – 14 – 20 – slovenska udeležba | | | | 3.465.086,50 | | | | | 680.000,00 | |
| **SKUPAJ** | | | | | | | | | **17.325.432,50** | | | | | **3.400.000,00** | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | Šifra in naziv proračunske postavke | | | Znesek za tekoče leto (t) | | | | Znesek za t + 1 | | |
|  | | |  | | |  | | |  | | | |  | | |
|  | | |  | | |  | | |  | | | |  | | |
| **SKUPAJ** | | | | | | | | |  | | | |  | | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | | | |
| Novi prihodki | | | | | | Znesek za tekoče leto (t) | | | | Znesek za t + 1 | | | | | |
|  | | | | | |  | | | |  | | | | | |
|  | | | | | |  | | | |  | | | | | |
| **SKUPAJ** | | | | | |  | | | |  | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | |
| Vsebina predloženega gradiva (predpisa) vpliva na:  – pristojnosti občin,  – delovanje občin,  – financiranje občin. | | | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Ker upravičenci podukrepa niso občine, temveč mladi kmetje, se podukrep neposredno ne nanaša na občine, iz tega razloga predlog uredbe ni bil poslan v usklajevanje na SOS, ZOS in ZMOS. | | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | DA | | | |
| (Če je odgovor NE, navedite, zakaj ni bilo objavljeno.) | | | | | | | | | | | | | | | |
| Če je odgovor DA, navedite:  Datum objave na e-demokraciji: 11. 12. 2019  V razpravo so bili vključeni: Zveza slovenske podeželske mladine, Kmetijsko gozdarska zbornica Slovenije, Zadružna zveza Slovenije, Sindikat kmetov Slovenije.  Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Ni bilo pripomb.  Bistvena mnenja, predlogi in pripombe, ki niso bili upoštevani, ter razlogi za neupoštevanje: / | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | DA | | | | |
| **11. Gradivo je uvrščeno v delovni program vlade:** | | | | | | | | | | | NE | | | | |
| Dr. Aleksandra Pivec  ministrica | | | | | | | | | | | | | | | |

**PREDLOG**

**(EVA 2019-2330-0108)**

Na podlagi 10. in 12. člena ter v zvezi z 22. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**UREDBO**

**o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014­**–**2020**

1. **člen**

V Uredbi o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 66/18 in 50/19) se v 1. členu prvi odstavek spremeni tako, da se glasi:

»(1) Ta uredba ureja izvajanje podukrepa pomoč za zagon dejavnosti za mlade kmete (v nadaljnjem besedilu: podukrep) kot del ukrepa razvoj kmetij in podjetij iz Programa razvoja podeželja Republike Slovenije za obdobje 2014–2020, ki je potrjen z Izvedbenim sklepom Komisije z dne 13. februarja 2015 o odobritvi Programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014 SI 06 RD NP 0012020 in zadnjič spremenjen z Izvedbenim sklepom Komisije št. C(2019) 6837 z dne 18. septembra 2019 o odobritvi spremembe Programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014SI06RDNP001 (v nadaljnjem besedilu: PRP 2014–2020). PRP 2014–2020 je dostopen na osrednjem spletnem mestu državne uprave in na spletni strani programa razvoja podeželja ([http://www.program-podezelja.si).«](http://www.program-podezelja.si).).

1. **člen**

V 3. členu se v prvem odstavku beseda »ministrstvo« nadomesti z besedilom »Ministrstvo za kmetijstvo, gozdarstvo in prehrano (v nadaljnjem besedilu: ministrstvo)«.

1. **člen**

V 6. členu se v prvem odstavku v 1. točki za besedilom »kupoprodajno pogodbo« doda pika in nov stavek, ki se glasi: »Dokazilo iz te točke se priloži vlogi na javni razpis.«.

V 5. točki se besedilo »87/14 in 15/16« nadomesti z besedilom »87/14, 15/16 in 78/18«.

V šestem odstavku se za besedo »izobrazbi« doda vejica in besedilo »ki se priloži vlogi na javni razpis«.

V prvi alineji se za besedo »dejavnosti« črta vejica in besedilo »kar upravičenec dokazuje z izjavo«.

1. **člen**

V 9. členu se 6. točka spremeni tako, da se glasi:

»6. od oddaje vloge na javni razpis do vložitve zahtevka za izplačilo drugega obroka ne sme zmanjšati obsega zemljišč kmetijskega gospodarstva, s katerim je vstopil v podukrep iz te uredbe in jih je imel v lasti ob oddaji vloge na javni razpis, razen ob morebitni razlastitvi, odtujitvi ali omejitvi lastninske pravice v javno korist, če služnostni upravičenec ali lastnik nepremičnine postane Republika Slovenija, občina ali izvajalec javne službe;«.

1. **člen**

V 11. členu se šesti odstavek spremeni tako, da se glasi:

»(6) Za podukrep iz te uredbe je v programskem obdobju 2014–2020 namenjenih 63.650.000 eurov, in sicer 50.920.000 eurov iz Evropskega kmetijskega sklada za razvoj podeželja in 12.730.000 eurov iz sredstev proračuna Republike Slovenije.«.

1. **člen**

14. člen se črta.

1. **člen**

V 16. členu se drugi odstavek spremeni tako, da se glasi:

»(2) Zahtevek za izplačilo sredstev se vloži na način, določen v drugem in tretjem odstavku 13. člena te uredbe.«.

Tretji odstavek se črta.

Dosedanji četrti do sedmi odstavek postanejo tretji do šesti odstavek.

1. **člen**

V Prilogi 3 se v 9. cilju »SODELOVANJE IN DVIG KAKOVOSTI PROIZVODOV« točka 9.3 črta.

Dosedanji točki 9.4 in 9.5 postaneta točki 9.3 in 9.4.

**[PREHODNI IN KONČNI DOLOČBI](https://www.uradni-list.si/glasilo-uradni-list-rs/vsebina/undefined/glasilo-uradni-list-rs/vsebina/2016-01-2851/" \l "PREHODNA IN KONČNI DOLOČBI)**

1. **člen**

(končanje postopkov)

(1) Postopki, začeti na podlagi javnih razpisov, objavljenih na podlagi Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 66/18 in 50/19), se končajo v skladu z Uredbo o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 66/18 in 50/19).

(2) Ne glede na prejšnji odstavek se od 1. julija 2020 zahtevki za izplačilo sredstev, ki bodo vloženi na podlagi javnih razpisov, objavljenih na podlagi Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 66/18 in 50/19), vložijo v skladu s spremenjenim drugim odstavkom 16. člena uredbe.

1. **člen**

**(začetek uporabe)**

Spremenjeni drugi odstavek 16. člena uredbe se začne uporabljati 1. julija 2020.

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne …januarja 2020

EVA 2019-2330-0108

Vlada Republike Slovenije

Marjan Šarec

predsednik

**PRILOGA: OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo predpisa)**

Pravna podlaga za Uredbo o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 so 19. člen Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (v nadaljnjem besedilu: Uredba 1305/2013/EU), 10. in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR; 26/14, 32/15, 27/17 in 22/18) ter Program razvoja podeželja Republike Slovenije za obdobje 2014–2020.

Program razvoja podeželja je skupni programski dokument posamezne države članice Evropske unije in Evropske komisije ter je programska podlaga za zajemanje finančnih sredstev iz Evropskega kmetijskega sklada za razvoj podeželja (EKSRP).

1. **Rok za izdajo predpisa, ki ga je določil zakon**

Zakon o kmetijstvu roka za izdajo te uredbe sicer ne predpisuje, je pa izredno pomembno, da bo predpis sprejet in da bo začel veljati čim prej. Sprejem Uredbe o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja 2014–2020 je pomemben zato, ker objavo šestega javnega razpisa pri podukrepu Pomoč za zagon dejavnosti za mlade kmete, katerega podlaga je spremenjena uredba, navedena v tem predlogu, načrtujemo v januarju 2020.

1. **Splošna obrazložitev v zvezi s predlogom predpisa, če je potrebna**

Uredbo o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 (Uradni list RS, št. 55/15, 38/16, 84/16, 19/17, 68/18 in 50/19) spreminjamo zaradi dodanih finančnih sredstev za izvedbo podukrepa, odobrenih s spremembo PRP 2014–2020, potrjeno 18. septembra 2019, druge spremembe pa so pripravljene zaradi natančnejše opredelitve že veljavnih določb.

1. **Predstavitev presoje posledic na posamezna področja, če te niso mogle biti celovito predstavljene v predlogu zakona**

/

**II. VSEBINSKA OBRAZLOŽITEV PREDLAGANIH REŠITEV**

Z Uredbo o spremembah in dopolnitvah Uredbe o izvajanju podukrepa pomoč za zagon dejavnosti za mlade kmete iz Programa razvoja podeželja Republike Slovenije za obdobje 2014–2020 se črta možnost dokazovanja delovnih izkušenj na kmetijskem gospodarstvu z izjavo o vključenosti v pokojninsko, invalidsko in zdravstveno zavarovanje, saj omenjeni podatek pridobi ARSKTRP po uradni dolžnosti.

Med obveznostmi določbo, s katero se ureja možnost razlastitve, odtujitve ali omejitve lastninske pravice v javno korist, zapisujemo na nedvoumen in razumljivejši način.

V uredbi se črtajo obvezna dokazila k vlogi na javni razpis, brez katerih se vloga na javni razpis zavrne brez pozivanja na dopolnitev.

V finančnih določbah se spreminja znesek finančnih sredstev, namenjenih za izvedbo podukrepa, saj je bilo s spremembo Programa razvoja podeželja Republike Slovenije za obdobje 2014–2020, ki je bila potrjena 18. septembra 2019, na podukrep dodanih 2.400.000 evrov iz Evropskega kmetijskega sklada za razvoj podeželja in 600.000 evrov iz proračuna Republike Slovenije.

Zaradi prehoda na izključno elektronski zahtevek za izplačilo črtamo določilo v katerem je navedeno, da se po vnosu v elektronski sistem zahtevek za izplačilo natisne in pošlje po pošti na ARSKTRP oziroma vloži v vložišču ARSKTRP. Izključno elektronski način vložitve zahtevka za izplačilo velja za upravičence vseh javnih razpisov, ki bodo zahtevke vlagali od 1. julija 2020 naprej.

V prilogi 3 črtamo cilj 9.3, ker je že zajet v cilju 9.2.